text: Stadig ingen spor af forsvunden kvinde
  31 januar 2014 kl. 06.22
  Hanne König forsvandt fra sit hjem i Sjølund ved Kolding den 26. september. Politiet eftersøger hende fortsat.
  Den 50-årige Hanne König er simpelthen sporløst forsvundet.
  - Der kan være sket flere ting. Hun kan være gået frivilligt under jorden, eller hun kan have været udsat for en forbrydelse. Vi ved det simpelthen ikke, siger Verner Petersen, vicepolitiinspektør fra Kolding Politi, til station 2.
  Datteren Tina forstår ikke, hvad der er sket.
  - Det ligner ikke min mor. Hun er et rigtigt familiemenneske, der altid var der for os. Hvorfor hun skulle forsvinde, det er der ikke en logisk forklaring på i mit hoved, siger Tina König til Station 2.
  